1936 בברית המועצות
אירועים בולטים

ינואר – תחילת החלפת תעודת חבר של המפלגה, מעשית זה היה טיהור חדש של שורות המפלגה.
10 בינואר – דיווח של ויאצ'סלב מולוטוב על המצב בגרמניה. בנאום נכלל ציטוט מספרו של אדולף היטלר בו צוין שרוסיה מיועדת לכיבוש
26 בינואר – העיתון פראבדה פרסם מאמר מערכת עם ביקורת קשה על אופרה של דמיטרי שוסטקוביץ'. המאמר לא היה חתום וככל הנראה פורסם לפי הנחיה ישירה של יוסיף סטלין.
1 בפברואר – סגירת רשת "טורגסין" ששימשה למימון השקעות בתעשייה.
9 במרץ – הפוליטביורו פרסם החלטה בנוגע ל"אמצעים להגנת ברית המועצות מפני כניסת מרגלים, טרוריסטים וגורמים עוינים". בהתאם לנוסח ההחלטה ברית המועצות קלטה מספר רב של מהגרים שחלק מהם פועלים נגד המדינה. ההחלטה הכריזה על הקמת ועדה מיוחדת לטיפול בנושא.
25 במרץ – גנריך יגודה הציע לשלוח את כל תומכי של לאון טרוצקי למחנות מרוחקים.
29 במרץ – הטייס הסובייטי מיכאיל וודופיאנוב התחיל טיסה במסלול מוסקבה – ארץ פרנץ יוזף – מוסקבה. הטיסה הסתיימה ב-21 במאי.
8 באפריל – חתימת הסכם ידידות עם מונגוליה.
אפריל במהלך החודש כ-36 אלף פולנים ו-20 אלף פינים שהתגוררו באזורי הגבול מגורשים לקזחסטן בטענה לצורך באבטחת הגבול.
2 במאי – "פטר והזאב", יצירה מולחנת לילדים מאת סרגיי פרוקופייב אשר מבוססת על אגדת עם רוסית, עולה לראשונה בתיאטרון נזלובין שבמוסקבה.
20 במאי – הפוליטביורו אישר את הצעת יגודה בהקשר לטיפול בתומכי טרוצקי.
22 במאי – תחילת אליפות הכדורגל הראשונה של ברית המועצות
25 במאי – תחילת הקרנת סרט "צירק" ההופך לקלאסיקה של הקולנוע הסובייטי.
19 ביוני – גנריך יגודה והתובע הכללי אנדריי וישינסקי העבירו לפוליטביורו רשימת 82 "ראשי" האופוזיציה. הרשימה כללה את גריגורי זינובייב ולב קמנייב.
27 ביוני – פרסום צו על איסור מוחלט של ביצוע הפלות
28 ביוני – פורסמה טיוטת החוקה החדשה. כל אזרחי המדינה מוזמנים לתת הערות.
5 באוגוסט – תחילת הטיסה של צוות טייסים סובייטים במסלול מוסקבה – לוס אנג'לס דרך הקוטב הצפוני. הטיסה למרחק של 19 אלף ק"מ הסתיימה ב-13 בספטמבר.
19 באוגוסט – פתיחת משפט מוסקבה הראשון. על ספסל הנאשמים 16 חברי מפלגה בולטים, כולל לב קמנייב וגריגורי זינובייב. כל הנאשמים מודים בקשרים עם לאון טרוצקי, הכנת רצח סרגיי קירוב וקשירת קשר נגד יוסיף סטלין. עם סיום המשפט, ב-25 באוגוסט כל הנאשמים מוצאים להורג. בשנת 1988 כל הנאשמים זוכו מכל ההאשמות.
23 באוגוסט – התאבדות של מיכאיל טומסקי.
6 בספטמבר הענקת תואר אמן העם של ברית המועצות ל-13 שחקנים, מוזיקאים ובמאים בולטים.
10 בספטמבר – הודעה רשמית על הפסקת החקירות נגד ניקולאי בוכארין ואלכסיי ריקוב מחוסר סיבות לחקירה.
14 בספטמבר – מעצר של גאורגי פיאטקוב וקארל ראדק.
25 בספטמבר – גנריך יגודה הוחלף בניקולאי יז'וב בראש נ.ק.ו.ד..
26 בספטמבר – קבלת החלטה על העברת סיוע צבאי לספרד הנמצאת במלחמת האזרחים. סיוע צבאי זה כלל תחמושת, מטוסים, טנקים, תותחים ויועצים צבאיים.
29 בספטמבר – פרסום החלטת פוליטביורו בהקשר לתומכי טרוצקי וזינובייב. בהתאם להחלטה זו הם מהווים כוח קדמי של הבורגנות וצריכים לחסלם.
4 באוקטובר – הפוליטביורו אישר המלצת ניקולאי יז'וב ואנדריי וישינסקי על מעצר 585 תומכי זינובייב-טרוצקי. זה היה תקדים של קבלת החלטה על מעצר בהתאם לרשימה כללית.
5 באוקטובר – הקמת התזמורת הסימפונית הממלכתית של רוסיה – אחת התזמורות הטובות בברית המועצות.
19 באוקטובר – משפט בהקשר לתאונה במכרה פחם באזור העיר קמרובו. 10 מהנאשמים הוצאו להורג כתומכי טרוצקי.
13 בנובמבר – בעקבות פניית הנ.ק.ו.ד. בוצעו מאסרים המוניים את אלו שהיו בעבר חברים במפלגה הסוציאל-רבולוציונרית, כולל אנשים שכבר הואשמו בעבר לגלות לסיביר.
25 בנובמבר – כנס הסובייטים ה-8 מאשר חוקה חדשה. מספר הרפובליקות גדל מ-7 ל-11.
29 בנובמבר – קבלת החלטה על חקירה מחודשת של כל מקרי שרפה ותאונות שהיו בעבר. המטרה למצות את הדין עם מחבלים בבניית המשק.
4 בדצמבר – ניקולאי יז'וב הודיע על מעצר אלפי מרגלים תומכי טרוצקי והציע לעצור את ניקולאי בוכארין. סוכם לדחות את המעצר בשלב זה.
5 בדצמבר – הרפובליקה הסוציאל-פדרטיבית הסובייטית של עבר הקווקז פורקה לשלוש רפובליקות סובייטיות סוציאליסטיות נפרדות: גאורגיה, ארמניה ואזרבייג'ן.
5 בדצמבר – החוקה החדשה נכנסת לתוקף.
17 בדצמבר – החלטת מועצת הקומיסרים העממיים על גירוש של מתנגדי המשטר מאזרבייג'ן לאיראן ולאזורים מרוחקים של המדינה.